Norðmenn ætla ekki að herða sóttvarnaráðstafanir í öllum Noregi að sinni. Erna Solberg, forsætisráðherra Noregs, lýsti verulegum áhyggjum af fjölgun kórónuveirusmita, á fundi með fréttamönnum í morgun. Solberg sagði að nú væri á kreiki stökkbreytt afbrigði veirunnar sem smitaðist auðveldar og landsmenn yrðu að sýna mikla aðgát. Allir yrðu að vera viðbúnir að gripið yrði til harðra aðgerða. Sveitarfélög yrðu að bregðast hart við smitum, en ástandið væri svo ólíkt í landinu að ekki væri ástæða til að grípa til ráðstafana nú sem næðu til alls Noregs. Ef ástandið batnar ekki skjótt hefur ríkisstjórnin rætt aðgerðir á landsvísu.
Norðmenn ætla ekki að herða sóttvarnaráðstafanir í öllum Noregi að sinni. Erna Solberg, forsætisráðherra segir að ástandið sé svo ólíkt í landinu að ekki sé ástæða til að grípa til ráðstafana nú sem næðu til alls Noregs, heldur yrðu smitvarnir staðbundnar.